open-index/open-wikipedia-markdown huggingface dataset:
Koko Suomi leipoo

**Koko Suomi leipoo** on leivontaohjelma, jonka ensimmäinen jakso esitettiin MTV3-kanavalla 24. syyskuuta 2013. Ohjelma pohjautuu BBC:n *The Great British Bake Off* -formaattiin. Sarjasta on julkaistu myös samanniminen kirja.

Ohjelman jokaisessa jaksossa 12 amatöörileipojaa kilpailee kahdessa eri leivontatehtävässä. Ohjelman ensimmäinen kausi kuvattiin kesän 2013 aikana, ja sen juontajana toimi Anne Kukkohovi. Tuomareina olivat kondiittorit Mika Parviainen ja Sami Granroth. Ensimmäisen kauden voitti Anders Wikström. 

Toinen kausi alkoi 18. syyskuuta 2014 ja Kukkohovi toimi edelleen sarjan juontajana. Myös ensimmäisellä kaudella mukana ollut Parviainen jatkoi tuomarina, mutta uutena tuomarina Granrothin tilalle tuli kondiittori Veli-Matti Ahvenharju. Toisen kauden voitti Liisa Westerberg.

Toukokuussa 2017 MTV tiedotti ohjelman jatkuvan kolmannelle tuotantokaudelle, ja Kukkohovin jatkavan juontajana. Kolmas kausi alkoi 27. syyskuuta 2017. Kolmannen kauden voittaja oli Jaana Koivuranta-Härkönen.

Ohjelman neljäs kausi alkoi 12. marraskuuta 2018. Kukkohovi jatkoi juontajana ja tuomareina toimivat Mika Parviainen ja Markus Hurskainen. Neljännen kauden voitti Riitta Wuorio-Bäck.

Viides tuotantokausi alkoi 11. marraskuuta 2019, mutta uutena tuomarina Parviaisen tilalle tuli Toni Rantala. Viidennen kauden voitti Amanda Alilonttinen.

Toukokuussa 2020 ilmoitettiin sarjan kuudennesta kaudesta, joka kuvattiin kesällä 2020. Anne Kukkohovi jatkoi juontajana, ja Markus Hurskainen ja Toni Rantala tuomareina. Kuudes kausi alkoi 16. marraskuuta 2020, ja sen voitti Mari Pihlajamäki.

Marraskuussa 2021 ilmoitettiin sarjan seitsemännestä kaudesta. Anne Kukkohovi jatkoi juontajana sekä Markus Hurskainen ja Toni Rantala tuomareina. Seitsemäs kausi alkoi tammikuussa 2022 ja sen voitti Anne Laitila.

Sarjan kahdeksas kausi alkoi syyskuussa 2022. Anne Kukkohovi jatkoi juontajana sekä Markus Hurskainen ja Toni Rantala tuomareina. Kahdeksannen kauden voitti Tiia Karonen.

## Lähteet
Ruskotiaiskerttu

**Ruskotiaiskerttu** (*Curruca lugens*) on kerttujen heimoon kuuluva varpuslintu.

## Levinneisyys
Ruskotiaiskerttua esiintyy Afrikan itäosissa. Lajin on kuvattu olevan paikallisesti yleinen Etiopiassa ja harvinaisempi muualla esiintymisalueellaan. Laji on luokiteltu elinvoimaiseksi.

## Lähteet
Tšekin alle 18-vuotiaiden jääkiekkomaajoukkue

**Tšekin alle 18-vuotiaiden jääkiekkomaajoukkue** edustaa Tšekkiä jääkiekon alle 18-vuotiaiden maailman&shy;mestaruus&shy;kilpailuissa. 

## Sijoitukset
### Maailmanmestaruuskisoissa

* 1999 – 5.
* 2000 – 6.
* 2001 – 4.
* 2002 – pronssia
* 2003 – 6.
* 2004 – pronssia
* **[[Jääkiekon alle 18-vuotiaiden maailmanmestaruuskilpailut 2005|2005]]** – 4.
* 2006 – pronssia
* 2007 – 9.
* 2008 – 1. div., lohko-A; 1.
* 2009 – 6.

* 2010 – 6.
* 2011 – 8.
* **[[Jääkiekon alle 18-vuotiaiden maailmanmestaruuskilpailut 2012|2012]]** – 8.
* 2013 – 7.
* 2014 – hopeaa
* 2015 – 6.
* 2016 – 7.
* 2017 – 7.
* 2018 – 4.
* 2019 – 6.
* 2020  –  Turnaus peruttiin koronaviruspandemian takia.

* 2021 – 7.
* 2022 – 4.
* 2023 – 7.
* 2024 – 6.
* 2025 – 7.

### Euroopan-mestaruuskisoissa
* 1993 – pronssia
* 1994 – pronssia
* 1995 – 5.
* 1996 – 5.
* 1997 – 5.
* 1998 – 4.
## Katso myös
* Tšekin alle 20-vuotiaiden jääkiekkomaajoukkue

## Lähteet
Pensastiaiskerttu

**Pensastiaiskerttu** (*Curruca subcaerulea*) on kerttujen heimoon kuuluva varpuslintu.

## Levinneisyys
Pensastiaiskerttua esiintyy Afrikan eteläosissa. Sitä tavataan Angolassa, Botswanassa, Lesothossa, Namibiassa, Etelä-Afrikassa, Swazimaassa, Zimbabwessa ja Sambiassa. Lajin on kuvattu olevan suhteellisen yleinen sopivissa elinympäristöissä koko sen levinneisyysalueen laajuisesti. Pensastiaiskerttu on luokiteltu elinvoimaiseksi.

## Lähteet
Bambulehväkerttu

**Bambulehväkerttu** (*Abroscopus superciliaris*) on silkkikerttusten heimoon kuuluva varpuslintu.

## Levinneisyys
Bambulehväkerttua tavataan Aasian kaakkoisosissa. Lajin on raportoitu olevan epätavallinen tai paikallisesti melko yleinen. Se on luokiteltu elinvoimaiseksi.

## Lähteet
Carl von Linné (Forsslundin veistos)

**Carl von Linnén rintakuva** on Jonas Forsslundin pronssinen veistos vuodelta 1807. Sen nykyinen sijaintipaikka on Luonnontieteellinen keskusmuseo Helsingissä. Veistos on tiettävästi ostettu aikoinaan Turun akatemiaan.

Teoksen tilauksen aloitteentekijänä oli henkilääkäri (livmedikus) Sven Anders Hedin. Teos valettiin kipsiin ja paljastettiin Ruotsissa Wäxjön lukiossa. Pronssivalos oli tarkoitus lunastaa myöhemmin, mutta syystä tai toisesta niin ei käynyt, vaan veistos ostettiin Turkuun Turun akatemian luonnonhistorialliseen museoon, josta se myöhemmin yliopiston siirron myötä päätyi Helsinkiin. Yksi veistos, jonka materiaali on terrakotta, on tietojen mukaan alkujaan mennyt kreivi Gustaf Trolle-Bonden omistamaan Sävstaholmiin, josta se on siirtynyt Teleborgin linnaan. Tästä materiaalista sitä valmistettiin vain kolme kappaletta.

Yksi kipsivalos meni Uppsalan yliopiston *ludi saeculares* -juhlan yhteydessä kasvitieteen laitoksen rakennukseen paikalle, jonne myöhemmin sijoitettiin Linnétä esittävä veistos.

Veistoksesta on tehty useita kipsivaloksia, ja lisäksi siitä on tehty pienikokoisia jäljennöksiä norsunluusta ja kipsistä. Niissä on pyöreä, reunuksella varustettu jalusta.

Sven Hedinin mukaan Forsslund tutki jo nuorena Linnén kasvoja, ja siten hän kykeni tekemään hyvin elävän veistoksen.

## Lähteet
*Tycho Tullberg, ''Linnéporträtt''

### Viitteet
Kaukosen silta

**Kaukosen silta** on kantatie 79:llä Kittilässä, Kaukosen kylän kohdalla sijaitseva Ounasjoen ylittävä silta. Sillan rakentaminen alkoi vuoden 2013 syksyllä ja silta avattiin liikenteelle 29. elokuuta 2014. Silta on kolmiaukkoinen jännitetty betonipalkkisilta, pituudeltaan 176 metriä ja leveydeltään 13 metriä. Sillalla on kahden ajokaistan lisäksi jalankulun ja pyöräilyn väylä.

Uusi silta rakennettiin noin 500 metriä vanhan sillan pohjoispuolelle. Se vaati kantatien uudelleenlinjauksen noin 3,3 kilometrin matkalta sekä Kaukosen kylän alueella olevien teiden uudelleensuunnittelun. Uuden sillan valmistuttua vanha silta sekä sen eteläpuolella peltojen keskellä oleva tien pengerrys purettiin tulvariskien vähentämiseksi.

## Edellinen silta
Vanha Kaukosen silta oli valmistunut vuonna 1952, ja se oli erittäin huonokuntoinen, sekä vain 4,5 metriä leveänä nykyaikaiselle raskaalle liikenteelle myös aivan liian kapea. Sillan huonon kunnon vuoksi Lapin Ely-keskus määräsi sillalle 50 tonnin kokonaispaino- ja 16 tonnin telipainorajoituksen 1. toukokuuta 2012 alkaen. Sillan painorajoitus aiheutti merkittäviä lisäkustannuksia, sillä raskas liikenne joutui kiertämään sillan joko Sodankylän tai Kolarin kautta, mikä lisäsi ajomatkaa 65 tai 82 kilometriä kiertoreitistä riippuen. Lisäksi kumpikin kiertoreitti vaati kapean, mutkikkaan ja huonokuntoisen kantatie 80:n käyttöä, mikä heikensi liikenneturvallisuutta huomattavasti.
Sillalla oli sen kapeuden vuoksi myös Suomen kantatieverkolla ainoa laatuaan oleva Väistämisvelvollisuus kohdattaessa -liikennejärjestely. Vanha silta sekä tien pengerrys aiheuttivat myös sillan pohjoispuolelle vuosittain suuren tulvariskin.

## Lähteet
Matthew Beovich

**Matthew Beovich** (1. huhtikuuta 1896 Carlton – 24. lokakuuta 1981) oli australialainen roomalaiskatolinen arkkipiispa. Hänet vihki papiksi Melbournen arkkihiippakuntaan Giuseppe Palica 22. joulukuuta 1922, ja hänet nimitettiin Adelaiden arkkipiispaksi 11. joulukuuta 1939. Piispaksi vihkiminen seurasi 7. huhtikuuta 1940. Pääkonsekraattorina toimi Giovanni Panico, jota avustivat Norman Thomas Gilroy ja James Patrick O'Collins.

Beovich osallistui Vatikaanin toiseen kirkolliskokoukseen. Hän jäi eläkkeelle 1. toukokuuta 1971.

Beovich oli kroatialaissyntyisen Matta Beovichin ja tämän vaimon Elizabethin (o.s. Kenny) neljästä lapsesta toinen. Hän opiskeli vuosina 1917–1923 pappeutta varten Rooman Paavillisessa Urbaniana-yliopistossa.

## Lähteet

## Aiheesta muualla
Daniel Eugene Hurley

**Daniel Eugene Hurley** (s. 21. huhtikuuta 1940 Orroroo) on australialainen roomalaiskatolinen piispa. Hänet vihki papiksi Port Pirien hiippakuntaan Bryan Gallagher 27. kesäkuuta 1964, ja hänet nimitettiin saman hiippakunnan johtoon 27. marraskuuta 1998. Piispaksi vihkiminen seurasi 12. helmikuuta 1999. Pääkonsekraattorina toimi Leonard Anthony Faulkner, jota avustivat Noel Desmond Daly ja Edmund John Patrick Collins. 

Hurley sai 3. heinäkuuta 2007 nimityksen Darwinin piispaksi, jonka virkaan hänet asetettiin 29. elokuuta.

## Lähteet
Edmund John Patrick Collins

**Edmund John Patrick Collins** MSC (22. maaliskuuta 1931 Braidwood – 8. elokuuta 2014 Sydney) oli australialainen roomalaiskatolinen piispa. Hänet vihki papiksi Norman Thomas Gilroy, ja hänet nimitettiin Darwinin hiippakunnan johtoon 28. huhtikuuta 1986. Piispaksi vihkiminen seurasi 3. heinäkuuta. Pääkonsekraattorina toimi Leonard Anthony Faulkner, jota avustivat Edward Francis Kelly ja Eugene James Cuskelly.

Collins jäi eläkkeelle 3. heinäkuuta 2007.

## Lähteet
Christopher Alan Saunders

**Christopher Alan Saunders** (s. 15. tammikuuta 1950 Melbourne) oli australialainen roomalaiskatolinen piispa. Hänet vihki papiksi Broomen hiippakuntaan John Jobst 28. elokuuta 1976, ja hänet nimitettiin saman hiippakunnan johtoon 3. marraskuuta 1995. Piispaksi vihkiminen seurasi 8. helmikuuta 1996. Pääkonsekraattorina toimi Jobst, jota avustivat Justin Joseph Bianchini ja Edmund John Patrick Collins.

Helmikuussa 2024 Saunders pidätettiin syytettynä useista seksuaalirikoksista.

## Lähteet
Jonas Forsslund

**Jonas Forsslund** (1754 Forsin pitäjä, Jämtland – 9. maaliskuuta 1809 Tukholma) oli ruotsalainen muotokuvamaalari ja kuvanveistäjä. 

Forsslundilla oli taiteellisia taipumuksia, ja työskennellessään Uppsalassa kauppa-apulaisena hän vapaahetkinään teki pastellimaalauksia. Hänen töitään näytettiin Kaarle-herttualle tämän vieraillessa kaupungissa, ja nuori maalari pääsi tämän suojelukseen. 

Forsslund muutti Tukholmaan ja meni oppilaaksi Kuninkaalliseen taidekorkeakouluun ja sai samaan aikaan yksityisopetusta hovi-intendentti Gustaf Lundbergilta. 

Vuonna 1794 hänet kutsuttiin Kuninkaalliseen taideakatemian jäseneksi, ja vuonna 1800 hänet nimitettiin professoriksi. 

Hänen merkittävimpiä teoksiaan ovat suurehko maalaus, joka esittää Kustaa III:ta ja tämän puolisoa Sofia Magdalenaa sekä heidän poikaansa; toinen samanlainen maalaus, joka esittää Kustaa IV Aadolfia ja kuningatar Fredrika Doroteaa ja on nykyisin Gripsholmin linnassa; kolmas *Neiti Piper ripottelee kukkia sisarensa haudalle*. Lisäksi hän teki useita muotokuvia ja pastellitöitä.

Myöhemmin Forsslund teki myös veistoksia, ja häneltä on olemassa Carl von Linnétä esittävä pronssinen rintakuva, joka on nykyisin Helsingissä Eläinmuseossa. Veistos on tiettävästi ostettu aikoinaan Turun akatemiaan.

Lisäksi hän teki medaljonkeja kipsistä ja biskvistä.

## Lähteet

## Aiheesta muualla

*Svenskt biografiskt lexikon
Barry James Hickey

**Barry James Hickey** (s. 16. huhtikuuta 1936 Leonora) on australialainen roomalaiskatolinen arkkipiispa. Hänet vihki papiksi Perthin arkkihiippakuntaan Paolo Giobbe 20. joulukuuta 1958. Hänet nimitettiin Geraldtonin hiippakunnan johtoon 22. maaliskuuta 1984, ja piispaksi vihkiminen seurasi 1. toukokuuta. Pääkonsekraattorina toimi William Joseph Foley, jota avustivat Launcelot John Goody ja Francis Xavier Thomas.

23. heinäkuuta 1991 Hickey sai nimityksen Perthin arkkipiispaksi, jonka virkaan hänet asetettiin 27. elokuuta. Hän jäi eläkkeelle 20. helmikuuta 2012.

## Lähteet
Noel Desmond Daly

**Noel Desmond Daly** (10. helmikuuta 1929 Sale – 14. tammikuuta 2004) oli australialainen roomalaiskatolinen piispa. Hänet vihki papiksi Salen hiippakuntaan Richard Ryan 27. heinäkuuta 1952. Hänet nimitettiin Sandhurstin hiippakunnan johtoon 21. huhtikuuta 1979, ja piispaksi vihkiminen seurasi 11. heinäkuuta. Pääkonsekraattorina toimi Arthur Francis Fox, jota avustivat Bernard Denis Stewart ja Francis Xavier Thomas.

Daly erosi tehtävistään 1. heinäkuuta 2000.

## Lähteet
Miranda Leek

**Miranda Leek** (s. 18. toukokuuta 1993 Des Moines, Iowa) on yhdysvaltalainen jousiampuja. Hän kilpaili vuoden 2012 kesäolympialaisissa Lontoossa, jossa hän kuului kuudenneksi sijoittuneeseen joukkueeseen ja lisäksi jäi yksilökilpailussa 17. sijalle. Pan-Amerikan kisoissa 2011 Leek sai hopeaa sekä yksilö- että joukkuekilpailussa.

## Lähteet
Siirtoväen huollon keskus

**Siirtoväen huollon keskus** oli Suomessa sisäasiainministeriön alaisena toiminut, talvisodan lopulla perustettu sotatoimialueilta, myöhemmin luovutetuilta alueilta evakuoidun väestön huolto-organisaatio. Sitä johti Urho Kekkonen väestönsiirtoasioista vastaavan II maatalousministerin, Juho Koiviston alaisuudessa. Siirtoväen huollon keskus täydensi huoltotehtäviä hoitaneiden muiden elinten ja järjestöjen, kuten kansanhuoltoministeriön ja -lautakuntien sekä Vapaan Huollon toimintaa. 
## Tarpeeseen havahtuminen ja huollon organisaation suunnittelu
Kansanhuoltolautakunnat perustettiin kuntiin alkusyksyn 1939 kuluessa. Niiden tehtäviin kuului myös evakoista eli sotatoimien alta siirretyistä tai paenneista huolehtiminen. Jo joulukuussa oli selvää, että tarvittiin erityinen virasto huolehtimaan sotapakolaisista. Virastoa kaavaili kansanhuoltoministeri Rainer von Fieandt. Hänen keskustelukumppaneitaan olivat Jukka Rangell, Koivisto ja myöhemmässä vaiheessa erityisesti Urho Kekkonen.

3. tammikuuta 1940 tehtävän saanut Kekkonen teki aluksi nopean kiertomatkan tutustuakseen evakuoitujen olosuhteisiin. Uuden organisaation oli tarkoitus koota hajallaan eri ministeriöissä olleita toimintoja keskusviraston tasoiseen elimeen. Ministeri Koivisto vastusti kuitenkin näin itsenäistä asemaa. Siirtoväen huollon keskuksesta muotoutui sisäministeriöön perustettava väliaikainen osasto. Sitä koskeva asetus annettiin 17. tammikuuta 1940. 
## Lähteet
* 
* 

* 
### Viitteet
Dawesin suunnitelma

**Dawesin suunnitelma** oli vuonna 1924 laadittu suunnitelma siitä, miten Saksa kykenisi maksamaan sille ensimmäisen maailmansodan jälkeen määrätyt sotakorvaukset. Se laadittiin vuoden 1923 Ruhrin miehityksen ja Saksan hyperinflaation seurauksena.

Britannian ja Yhdysvaltojen hallitusten aloitteesta sotakorvauskysymystä pohtimaan asetettiin kansainvälinen asiantuntijakomitea, jota johti yhdysvaltalainen pankkiiri Charles G. Dawes. Komitean mietinnön pohjalta laaditun suunnitelman mukaan Saksa maksaisi korvauksia ensimmäisenä vuonna miljardi kultamarkkaa ja sen jälkeen summa nousisi asteittain ja olisi 2,5 miljardia kultamarkkaa vuonna 1928. Maksujen lopulliseen kokonaismäärään ei otettu kantaa. Suunnitelmaan sisältyi myös Reichsbankin uudelleenjärjestely sekä Saksalle myönnettävä 800 miljoonan markan laina. Ympärysvallat ja Saksa hyväksyivät suunnitelman 16. elokuuta 1924. Tämän jälkeen ympärysvallat lopettivat Ruhrin miehityksen.

Dawes sai suunnitelman laatimisesta vuonna 1925 Nobelin rauhanpalkinnon. Vuonna 1929 Dawesin suunnitelma korvattiin Youngin suunnitelmalla.

## Lähteet
Tragic Idol

**Tragic Idol** on Paradise Lostin kolmastoista studioalbumi, joka julkaistiin 23. huhtikuuta 2012. Se nousi Suomen virallisen listan sijalle 15.

## Kappaleet
Kaikki kappaleet säveltänyt ja sanoittanut Nick Holmes ja Greg Mackintosh.

# 
# 
# 
# 
# 
# 
# 
# 
# 
# 

### Bonusjulkaisun kappaleet
Albumista on julkaistu limited edition digipack -versio, jonka mukana tuli ylimääräinen bonus-CD, joka sisälsi seuraavat kappaleet:

# 
# 

## Kokoonpano
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – basso
* Adrian Erlandsson – rummut

## Arvostelut
* About.com: 
* AllMusic: 
* Audiovideo.fi: *erittäin positiivinen*
* Imperiumi.net: 8+/10
* Kaaoszine: 8/10
* Soundi: 
* Sputnikmusic: 

## Lähteet

## Aiheesta muualla
* 
*
Justin Joseph Bianchini

**Justin Joseph Bianchini** (s. 28. tammikuuta 1941 City of Subiaco) on australialainen roomalaiskatolinen piispa. Hänet vihki papiksi Perthin arkkihiippakuntaan Giuseppe Siri 29. kesäkuuta 1964, ja hänet nimitettiin Geraldtonin hiippakunnan johtoon 25. maaliskuuta 1992. Piispaksi vihkiminen seurasi 19. toukokuuta. Pääkonsekraattorina toimi Barry James Hickey, jota avustivat Peter Quinn ja Robert Healy.

## Lähteet
Trouble Will Find Me

**Trouble Will Find Me** on yhdysvaltalaisen indie rock -yhtye The Nationalin kuudes studioalbumi vuodelta 2013. 

Albumi sai kriitikoilta hyvän vastaanoton. Suomessa albumi on ollut virallisella listalla viikon ja  on sijoittunut parhaimmillaan kolmanneksi.

## Singlet
Albumilta on julkaistu kaksi singleä. Ensimmäinen single, "Demons", julkaistiin 15. huhtikuuta 2013. Musiikkivideo, jossa kuvataan time lapse -tekniikalla albumin kansikuvan maalaamista seinälle, julkaistiin viikkoa aiemmin 8. huhtikuuta.

Toinen single, "Don't Swallow The Cap" julkaistiin Euroopan radioasemilla 13. toukokuuta 2013.

## Vastaanotto
*Trouble Will Find Me* on saanut hyviä arvosteluita kriitikoilta. Metacriticissä, joka laskee painotetun keskiarvon arvosteluista asteikolla 0–100, albumi on saanut 84 pistettä 39 arvosteluun perustuen.

### Arvostelut
* Allmusic: 
* Kaaoszine: 
* Pitchfork Media: 
* Rolling Stone: 
* Rumba: 
* Savon Sanomat:  
* Soundi: 
* V2.fi: 

## Kappaleet

## Lähteet
Roope Tähkä

**Roope Tähkä** (s. 14. heinäkuuta 1981) on suomalainen koripallovalmentaja ja aktiiviuransa lopettanut koripalloilija.

Tampereen NMKY:n kasvatti, 194-senttinen Tähkä pelasi Suomen pääsarjassa viiden kauden ajan edustaen Tampereen Pyrintöä. Pyrinnön joukkueessa Tähkä saavutti kaudella 2000–2001 SM-hopeaa ja Suomen cupin hopeaa. Pyrinnön jälkeen hän edusti I-divisioonassa pelannutta BC Nokiaa neljän kauden ajan, tosin viimeisellä kaudellaan hän ei pelannut.

Kaudella 2013–2014 Tähkä toimi Tampereen Pyrinnön naisjoukkueen apuvalmentajana I-divisioonassa. Pyrintö nousi Naisten Korisliigaan, ja Tähkä jatkoi tehtävässään apuvalmentajana. Pyrintö sijoittui paluukaudellaan pääsarjassa yhdeksänneksi ja putosi ensimmäisenä joukkueena pudotuspeleistä. Kaudeksi 2015–2016 Tähkä nousi Pyrinnön naisjoukkueen päävalmentajaksi.

Tähkä on toiminut myös Suomen Koripalloliiton hallituksessa.

## Lähteet
* Roope Tähkä  baskethotel.com
* Roope Tahka basketball profile eurobasket.com 

### Viitteet
Kapintiaiskerttu

**Kapintiaiskerttu** (*Curruca layardi*) on kerttujen heimoon kuuluva varpuslintu.

## Levinneisyys
Kapintiaiskerttua tavataan Lesothossa, Namibiassa ja Etelä-Afrikassa. Lajia on kuvattu paikallisesti melko yleisestä yleiseksi, ja se on luokiteltu elinvoimaiseksi.

## Lähteet
The National (albumi)

**The National** on yhdysvaltalaisen indie rock -yhtyeen The Nationalin debyyttialbumi. Albumi on tyyliltään countryvaikutteisempi kuin yhtyeen myöhemmät albumit. Sanoitusta kappaleesta ”29 Years” käytettiin myöhemmin yhtyeen vuoden 2007 albumin *[[Boxer (albumi)|Boxer]]* kappaleessa ”Slow Show”.

Mies albumin kansikuvassa on yhtyeen rumpali Bryan Devendorf.

## Vastaanotto
### Arvostelut
*Allmusic: 
*Pitchfork Media: 

## Kappaleet

## Lähteet
Vyötiaiskerttu

**Vyötiaiskerttu** (*Curruca boehmi*) on kerttujen heimoon kuuluva varpuslintu.

## Levinneisyys
Vyötiaiskerttua tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallisesti yleinen, ja se on luokiteltu elinvoimaiseksi.

## Lähteet
Arthur Francis Fox

**Arthur Francis Fox** (27. elokuuta 1904 Melbourne – 16. helmikuuta 1997) oli australialainen roomalaiskatolinen piispa. Hänet vihki papiksi Melbournen arkkihiippakuntaan Daniel Mannix 13. heinäkuuta 1930. Hänet nimitettiin Melbournen vihkipiispaksi sekä Rhinocoruran titulaaripiispaksi 11. lokakuuta 1956, ja piispaksi vihkiminen seurasi 20. tammikuuta 1957. Pääkonsekraattorina toimi Justin Daniel Simonds, jota avustivat James Patrick O'Collins ja Bernard Denis Stewart.

Fox sai 29. marraskuuta 1967 nimityksen Salen piispaksi, jonka virkaan hänet asetettiin 31. tammikuuta 1968. Hän osallistui Vatikaanin toiseen kirkolliskokoukseen ja jäi eläkkeelle 25. helmikuuta 1981.

Fox eli 92-vuotiaaksi, mutta sokeutui ennen kuolemaansa.

## Lähteet
Bernard Denis Stewart

**Bernard Denis Stewart** (2. elokuuta 1900 Essendon – 15. lokakuuta 1988) oli australialainen roomalaiskatolinen piispa. Hänet vihki papiksi Melbournen arkkihiippakuntaan Pietro Fumasoni Biondi 8. joulukuuta 1929, ja hänet nimitettiin Sandhurstin koadjuuttoripiispaksi sekä Ucreksen titulaaripiispaksi 12. joulukuuta 1946. Piispaksi vihkiminen seurasi 11. helmikuuta 1947. Pääkonsekraattorina toimi Justin Daniel Simonds, jota avustivat Matthew Beovich ja Patrick Francis Lyons. 

Stewartista tuli 18. elokuuta 1950 Sandhurstin piispa. Hän osallistui Vatikaanin toiseen kirkolliskokoukseen ja jäi eläkkeelle 21. huhtikuuta 1979.

Bernard oli Ronald ja Rosanne Stewartin kahdeksasta lapsesta kolmas. Stewart työskenteli myös juristina 1920-luvulla. Hän harrasti useita urheilulajeja ja pelasi australialaista jalkapalloa Victorian Football League -tasolla.

## Lähteet
Francis Xavier Thomas

**Francis Xavier Thomas** (28. maaliskuuta 1906 Bendigo – 5. elokuuta 1985) oli australialainen roomalaiskatolinen piispa. Hänet vihki papiksi Sandhurstin hiippakuntaan John McCarthy 13. heinäkuuta 1930. Hänet nimitettiin Geraldtonin hiippakunnan johtoon 18. kesäkuuta 1962, ja piispaksi vihkiminen seurasi 31. heinäkuuta. Pääkonsekraattorina toimi Bernard Denis Stewart, jota avustivat Thomas Vincent Cahill ja Arthur Francis Fox.

Thomas osallistui Vatikaanin toiseen kirkolliskokoukseen. Hän jäi eläkkeelle 13. heinäkuuta 1981.

## Lähteet
Riacen pronssipatsaat

**Riacen pronssipatsaat** () ovat 460 eaa – 430 eaa tehdyt kreikkalaiset pronssipatsaat.

Patsaat löysi roomalainen turisti vuonna 1972. Hän oli lomaillemassa Riacen kunnassa Etelä-Italiassa Joonianmeren rannikolla. Sukeltaessaan Riacen edustalla, hän huomasi merenpohjassa pronssisen käden. Alue tutkittiin ja sieltä löytyi kaksi noin kaksimetristä pronssipatsasta, joiden arveltiin esittävän kreikkalaisia sotilaita. Löytö sai aikanaan laajaa huomiota. Patsaiden entisöinti saatiin valmiiksi vuonna 1981. Entisöinnin jälkeen veistokset asetettiin näytteille Firenzeessä ja Roomaassa. Tämän jälkeen ne siirrettiin takaisin Calabriaan. Siitä saakka ne ovat olleet näytteillä Reggio di Calabrian kaupungissa olevassa Magna Graecian kansallismuseossa, *Museo nazionale della Magna Grecia*.

## Lähteet

## Aiheesta muualla
George Cooke

**George Edwin Cooke** (17. helmikuuta 1883 Saint Louis, Missouri – 3. kesäkuuta 1969 Saint Louis, Missouri) oli yhdysvaltalainen jalkapalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen St. Rose -joukkueeseen. Myös hänen veljensä Thomas Cooke osallistui kisoihin.

## Lähteet
Riace

**Riace** on kunta Reggio Calabrian metropolikaupungissa Calabrian hallintoalueella Etelä-Italiassa Joonianmeren rannalla. Kunta on tullut kuuluisaksi sen rannikolta löytyneistä muinaisista kreikkalaisista pronssipatsaista, Riacen pronssipatsaista

## Lähteet

## Aiheesta muualla
Youngin suunnitelma

**Youngin suunnitelma** oli vuonna 1929 laadittu järjestely Saksalle ensimmäisen maailmansodan jälkeen määrättyjen sotakorvausten maksamisesta. Se korvasi vuonna 1924 käyttöönotetun Dawesin suunnitelman.

Suunnitelman laati yhdysvaltalaisen Owen D. Youngin johtama komitea, joka aloitti toimintansa Pariisissa 11. helmikuuta 1929. Komitea esitti mietintönsä 7. kesäkuuta samana vuonna ja sen pohjalta pienin muutoksin muokattu suunnitelma hyväksyttiin 1. syyskuuta 1930. Suunnitelmassa Saksan maksettavaksi määrättyä korvaussummaa pienennettiin 121 miljardiin reichsmarkiin, jotka tulisi maksaa 59 vuoden aikana. Suunnitelmaan sisältyi myös Kansainvälisen järjestelypankin perustaminen ja Saksan talouselämän ulkomaisen kontrolloinnin lopettaminen.

1930-luvun lama vei nopeasti Saksan maksukyvyn pian Youngin suunnitelman käyttöönoton jälkeen. Lausannen konferenssi ehdotti vuonna 1932 korvaussumman alentamista nimelliseen kolmeen miljardiin markkaan, mutta päätöstä ei koskaan ratifioitu. Adolf Hitlerin valtaannousun jälkeen Saksa ilmoitti luopuvansa kokonaan sotakorvausten maksamisesta.

## Lähteet
Avecra

**Avecra Oy** (vuosina 1977–1991 *Liikenneravintolat Oy*) on VR-Yhtymän omistama ravintolapalveluja junissa ja rautatieasemilla tarjoava yritys. Junissa Avecra hoitaa ravintolavaunujen palveluita ja InterCity-junissa kiertäviä myyntikärryjä. Asemilla Avecra hoitaa asemaravintoloiden palveluja. Sittemmin Rail Gourmet oli ostanut VR:ltä 40&nbsp;% osuuden Avecran toiminnasta, jolloin Avecra Oy oli VR Yhtymän ja Rail Gourmet Groupin yhdessä omistama ravintolayhtiö.

VR Group ja Rail Gourmet Group ovat 23. toukokuuta 2017 sopineet osakekaupasta, jolla brittiläinen junacatering-yhtiö myy 40 prosentin omistusosuutensa VR:lle.

## Ravintolavaunut

Avecra hoitaa junissa ravintolavaunupalveluja. Avecra ja VR uudistivat ja yhtenäistivät ravintolavaunujen ilmeen vuosina 2017–2019, jolloin aiemmat Prego-, Duetto-, Bistro- ja Kultainen Kulkuri -nimiset ravintolat muutettiin nimikkeen ”RavintoLaVaunu” alle. Ennen vuotta 2017 eri junatyyppien ravintolavaunuilla oli oma ilmeensä. Pendolinojen ravintola oli italialaistyyppinen ja sisämaan pikajunissa ravintola oli sisustukseltaan ja valikoimaltaan retrohenkinen ja korostetun 1970-lukulainen. 

Junaravintoloiden tyypilliset ruoka-annokset ovat lihapullat, lohikeitto, pasta, voileivät ja  täytetyt patongit.

Avecra ilmoitti vaihtavansa pakkausmateriaalin ruoissaan ympäristöystävällisempään Woodly-materiaaliin vuoden 2022 lopussa.

Joissakin InterCity-junissa on vuonna 2014 avattu kaksikerroksinen ravintolavaunu, jonka yläkerroksen pöytiin vaadittiin paikkalippu. Ravintolavaunuttomissa InterCity-junissa kiertää usein myyntikärry, jonka tuotevalikoimassa on muun muassa kahvia, leipiä, viiniä, olutta ja makeisia. Myyntikärryllisissä junissa anniskelualueena ovat poikkeuksellisesti kaikki junavaunut. Normaalisti anniskelualue rajoituu ravintolavaunuun. Ekstra-luokassa on myös kahvilapiste, jonka tarjoilu on rajattomasti tarjolla Ekstra-luokan lipulla.

## Asemaravintolat
Avecra vastaa seuraavista rautatieasemien ravintolapalveluista (joulukuun 2019 tilanne):

* Helsingin päärautatieasemalla Aseman wursti, Baguette&Co., Hesburger, Minuuttibaari, Ooster, Pullman Bar&Lounge, Robert’s Coffee ja Stop@Station
* Tikkurilan rautatieaseman Dixi-kauppakeskuksessa Robert's Coffee ja Stop@Station
* Keravan rautatieaseman Kellobaari
* Turun päärautatieaseman Baguette&Co
* Tampereen rautatieaseman Robert's Coffee.

## Lähteet

## Aiheesta muualla
*Avecran sivusto 
*VR:n tiedot ravintolavaunuista
Gustav Bauer

**Gustav Adolf Bauer** (6. tammikuuta 1870 Darkehmen – 16. syyskuuta 1944 Berliini) oli saksalainen sosiaalidemokraattinen poliitikko, joka toimi Saksan valtakunnankanslerina vuosina 1919–1920.

## Elämäkerta
Bauer oli kotoisin Itä-Preussin Darkehmenista (nyk. Ozjorsk Venäjän Kaliningradin alueella) ja työskenteli toimistovirkailijana Königsbergissä. Hän perusti vuonna 1895 toimistotyöntekijöiden ammattijärjestön ja toimi sen puheenjohtajana vuoteen 1908. Bauer toimi vuodesta 1903 Saksan vapaiden ammattiliittojen keskustyöläissihteeristön johdossa sekä vuosina 1908–1918 ammattiliittojen keskusjärjestön varapuheenjohtajana. Hänet valittiin valtiopäiville vuonna 1912 Saksan sosiaalidemokraattisen puolueen (SPD) edustajana ja nimitettiin lokakuussa 1918 Saksan ensimmäiseksi työministeriksi Max von Badenin johtamaan viimeiseen keisarikunnan aikaiseen hallitukseen. Hän toimi työministerinä myös Philipp Scheidemannin hallituksessa helmikuusta kesäkuuhun 1919. Scheidemannin erottua Bauer nimitettiin hänen tilalleen kansleriksi. Hänen hallituksensa tärkeimpänä tehtävänä oli Versaillesin rauhansopimuksen hyväksymisen varmistaminen, mikä oli Saksassa hyvin epäsuosittu ja epäkiitollinen tehtävä. Bauer erosi maaliskuussa 1920 epäonnistuneen Kappin vallankaappauksen jälkeen, mutta toimi vielä valtiovarainministerinä ja varakanslerina Hermann Müllerin ja Joseph Wirthin hallituksissa.

## Lähteet

## Aiheesta muualla
Habibur Rehman

**Habibur Rehman** (15. elokuuta 1925 – 19. tammikuuta 1984) oli pakistanilainen maahockeypelaaja ja olympiamitalisti. Hän kilpaili vuoden 1956 kesäolympialaisissa Melbournessa ja kuului siellä lajissa hopeaa saaneeseen joukkueeseen. Rehman oli jo aiemmin osallistunut Helsingin kesäolympialaisiin 1952 ja sijoittunut joukkueineen neljänneksi.

## Lähteet
Ahmed Naseer Bunda

**Ahmed Naseer Bunda** (15. toukokuuta 1932 Rawalpindi – maaliskuu 1993) oli pakistanilainen maahockeypelaaja ja olympiavoittaja. Hän kuului lajissa kultaa voittaneeseen joukkueeseen vuoden 1960 kesäolympialaisissa Roomassa ja sai siinä lisäksi joukkueineen hopeaa kesäolympialaisissa 1956 Melbournessa.

## Lähteet
Jerzy Zabielski

**Jerzy Feliks Zabielski** (28. maaliskuuta 1897 Varsova – 19. marraskuuta 1958 Varsova) oli puolalainen miekkailija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia säilän joukkuekilpailussa. Hän osallistui myös Pariisin kesäolympialaisiin 1924 ja kuului siellä säilässä ensimmäisellä kierroksella pudonneeseen joukkueeseen.

## Lähteet
Ernest Gevers

**Ernest Jules Henri Jean Marie Gevers** (28. elokuuta 1891 Antwerpen – 1965) oli belgialainen miekkailija ja kaksinkertainen olympiamitalisti. Hän sai vuoden 1920 kesäolympialaisissa Antwerpenissä hopeaa kalvan joukkuekilpailussa ja sijoittui neljänneksi sen yksilökilpailussa.

Vuoden 1924 kesäolympialaisissa Pariisissa Gevers sai kalvan joukkuekilpailussa taas hopeaa ja jäi sen yksilökilpailussa 12. sijalle.

## Lähteet
Jan van der Wiel

**Jan van der Wiel** (31. toukokuuta 1892 Breda – 24. marraskuuta 1962 Haag) oli alankomaalainen miekkailija ja kaksinkertainen olympiamitalisti. Hän oli mukana saamassa vuoden 1920 kesäolympialaisissa Antwerpenissä pronssia säilän joukkuekilpailussa ja toisti saavutuksensa vuoden 1924 kesäolympialaisissa Pariisissa. Wiel osallistui myös Amsterdamin kesäolympialaisiin 1928.

## Lähteet
Adrian Leo Doyle

**Adrian Leo Doyle** (s. 16. marraskuuta 1936 Hobart) on australialainen roomalaiskatolinen arkkipiispa. Hänet vihki papiksi Hobartin arkkihiippakuntaan Grégoire-Pierre XV Agagianian 20. joulukuuta 1961. Hänet nimitettiin Hobartin koadjuuttoriarkkipiispaksi 10. marraskuuta 1997, ja piispaksi vihkiminen seurasi 6. helmikuuta 1998. Pääkonsekraattorina toimi Joseph Eric D'Arcy, jota avustivat Kevin Michael Manning ja Peter Joseph Connors.

Doylesta tuli 26. heinäkuuta 1999 Hobartin arkkipiispa, jonka virkaan hänet asetettiin 26. elokuuta. Hän jäi eläkkeelle 19. heinäkuuta 2013.

## Lähteet
Kevin Michael Manning

**Kevin Michael Manning** (2. marraskuuta 1933 Coolah – 15. heinäkuuta 2024) oli australialainen roomalaiskatolinen piispa. Hänet vihki papiksi Bathurstin hiippakuntaan Grégoire-Pierre XV Agagianian 20. joulukuuta 1961. Hänet nimitettiin Armidalen hiippakunnan johtoon 26. huhtikuuta 1991, ja piispaksi vihkiminen seurasi 10. heinäkuuta. Pääkonsekraattorina toimi Edward Bede Clancy, jota avustivat Henry Joseph Kennedy ja Patrick Dougherty.

Manning sai 10. heinäkuuta 1997 nimityksen Parramattan piispaksi, jonka virkaan hänet asetettiin 21. elokuuta. Hän jäi eläkkeelle 8. tammikuuta 2010. Hän sai vielä 30. joulukuuta 2010 nimityksen Wilcannia-Forbesin apostoliseksi hallitsijaksi, jona hän toimi, kunnes erosi 1. joulukuuta 2012.

## Lähteet
Dino Urbani

**Dino Urbani** (8. maaliskuuta 1882 Livorno – 9. toukokuuta 1958 Varese) oli italialainen miekkailija ja kaksinkertainen olympiavoittaja. Hän kilpaili vuoden 1920 kesäolympialaisissa Antwerpenissä, jossa hän oli mukana voittamassa kultaa sekä kalvan että säilän joukkuekilpailussa. Lisäksi hän osallistui samoissa kisoissa kalvan yksilökilpailuun.

## Lähteet
Oreste Riva

**Oreste Riva** (21. heinäkuuta 1860 Cremona – 31. joulukuuta 1936) oli italialainen säveltäjä. Hänen tuotantoonsa kuuluu kamarimusiikkikappaleita, kuten *Le geishe*, polkka kahdelle mandoliinille ja kitaralle. Vuoden 1920 kesäolympialaisissa Antwerpenissä hän sai taidelajeissa musiikkikilpailussa hopeaa sävellyksellään *Marcia trionfale*.

## Lähteet
Salomon Zeldenrust

**Salomon Zeldenrust** (17. helmikuuta 1884 Amsterdam, Alankomaat – 20. heinäkuuta 1958 Knokke, Belgia) oli alankomaalainen miekkailija ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä säilässä pronssia saaneeseen joukkueeseen.

## Lähteet
Oreste Puliti

**Oreste Puliti** (18. helmikuuta 1891 Livorno – 5. helmikuuta 1958 Lucca) oli italialainen miekkailija ja moninkertainen olympiavoittaja. Vuoden 1920 kesäolympialaisissa Antwerpenissä hän voitti kultaa floretin ja säilän joukkuekilpailuissa. Kesäolympialaisissa 1924 Pariisissa hän voitti jälleen kultaa säilän ja vuoden 1928 kesäolympialaisissa Amsterdamissa floretin joukkuekilpailussa. Amsterdamin kisoissa Puliti kuului lisäksi säilässä hopeaa saaneeseen joukkueeseen.

## Lähteet
Joseph de Craecker

**Joseph de Craecker** (19. tammikuuta 1891 Antwerpen – 23. lokakuuta 1975) oli belgialainen miekkailija ja kaksinkertainen olympiamitalisti. Hän kuului kalvassa hopeaa saaneeseen joukkueeseen sekä vuoden 1920 kesäolympialaisissa Antwerpenissä että vuoden 1924 kesäolympialaisissa Pariisissa. Antwerpenin kisoissa Craecker osallistui lisäksi kalvan yksilökilpailuun.

## Lähteet
Ilse Pausin

**Ilse Pausin** (*Ulrich*; 7. helmikuuta 1919 Wien – 6. elokuuta 1999) oli itävaltalainen taitoluistelija ja olympiamitalisti. Hän sai pariluistelussa hopeaa vuoden 1936 talviolympialaisissa Garmisch-Partenkirchenissä. Lisäksi hän pääsi pariluistelijana hopeasijalle viisissä perättäisissä taitoluistelun maailmanmestaruuskilpailuissa 1935–1939. Ilse oli luisteluparinsa Erik Pausinin sisko.

## Lähteet
Iissalo (Säkylä)

**Iissalo** on Säkylän Pyhäjärvellä sijaitseva saari. Sen laajuus on 8 hehtaaria ja on tämän myötä pinta-alaltaan koko järven suurin saari. Saari on kiinteä muinaisjäännös ja se on ollut myös yksityistä luonnonsuojelualuetta vuodesta 1923 lähtien. Iissalossa on rannikon läheisyyden myötä runsas pesimälinnusto, sillä siellä tavataan esimerkiksi punasotkaa, isokoskeloa ja telkkää. Iissalon läheisyydessä sijaitsee myös muutama muu pieni saari, esimerkiksi *Murhassaari* ja *Huilauskari*.

## Lähteet
Moritz von Hessen

**Moritz von Hessen** (6. elokuuta 1926 Racconigi, Piemonte, Italia – 23. toukokuuta 2013 Frankfurt am Main, Saksa) oli saksalainen yrittäjä ja Hessen-Brabantin ruhtinassuvun päämies. Hän oli Suomen kuninkaaksi vuonna 1918 valitun Hessenin prinssin Friedrich Karlin pojanpoika. Maailmanpoliittisen tilanteen vuoksi Suomen kuningaskuntahanke kuitenkin hautautui, eikä Friedrich Karlista tullut kuningasta. Suomalaisissa viestimissä on spekuloitu, että jos historia olisi mennyt toisin ja Friedrich Karlista olisi tullut Suomen kuningas, Moritz von Hessenistä olisi saattanut hänen suorana jälkeläisenään tulla myös Suomen kuningas. Moritz ei kuitenkaan koskaan julistautunut Suomen kruununtavoittelijaksi.

## Lähteet

## Kirjallisuutta
* Michael L. Nash, "The last King of Finland". Royalty Digest Quarterly, 2012 : 1

## Aiheesta muualla

* FAZ Online vom 24. Mai 2013: Moritz Landgraf von Hessen gestorben 
* Offenbach Post Online vom 24. Mai 2013: Moritz Landgraf von Hessen - Familienoberhaupt gestorben
La tempestad

**La tempestad** on vuonna 2013 tuotettu meksikolainen telenovela. Sen pääosassa näyttelee Tuhkimotarinasta tuttu Ximena Navarrete. Toisen pääosan näyttelee William Levy. Telenovela kertoo Marina Reverte/ Magdalena Artigas (Ximena Navarrete) ja Captain Damian Fabre (William Levy) rakkaustarinan. Ohjaajina ovat toimineet Monica Miguel ja Eric Morales. Käsikirjoituksesta ovat vastanneet Liliana Abud, Ricardo Fiallega, Humberto "Kiko" Olivieri ja Mauricio Ardjis.

## Näyttelijät
*William Levy - Capitán Damian Fabre / Michel Fabre
*Ximena Navarrete - Marina Reverte / Magdalena Artigas
*Iván Sánchez - Hernán Saldaña
*Mariana Seoane - Ursula Salazar
*César Évora - Fulgencio Salazar
*María Sorté - Beatriz vda. de Reverte
*Daniela Romo - Mercedes Artigas viuda de Saldaña
*Nora Salinas - Tía Rebeca
*Lucero Lander - Delfina Mata de Salazar
*Manuel Ojeda - Ernesto Contreras
*Sharis Cid - Candelaria "Candy"
*Mónica Miguel - Eusebia
*Alejandro Ibarra - Bagre
*Sergio Reynoso - Comandante Robles
*Alfonso Iturralde - Padre Tomás
*Latin Lover - El Oso
*Arturo Carmona - José Manríquez
*Gilberto de Anda - Nereo
*Mar Contreras - Enriqueta
*Roberto Blandón-Armando
*Oscar Bonfiglio-Enrique
*Eduardo Liñan - Dr. González
*Adalberto Parra - Valdivia
*Luis Manuel Ávila - Olinto
*Amparo Garrido - Alicia
*Fernando Larrañaga - Dr. San Miguel
*Malisha Quintana - Mayuya Canseco
*Janet Ruiz-Rosario
*Salvador Ibarra - Lagarto
*Fernando Robles - Lara
*Francisco Martin - Lolo
*José Antonio Ferral - Toribio
*Amor Flores - Jazmín
*Enrique Zepeda - Lázaro 
* Mar Contreras – Enriqueta 
* Fernando Robles – Lara 
* Ana Gonzalez - Muneca 
* Roberto Blandon - Armando 
* Yessica Salazar - Dr. Antonieta Narvaez 
* Andres Gutierrez - Lic. Jacobo Souza 
* Jose Antonio Ferral -  Toribio  
* Maricarmen Duarte -   chivis 
* Candela Arroyo  -  Leona 
* Francisco Casasola -  
* Fatima Torre -  Karina 
* Laura Montijano -  Zully 
* Eduardo Linan  - Dr. Gonzalez 
* Ricardo Kleinbaum -  Dragon 
* Heylin Vanegas -  Abigail 
* Laura Carmine - Esther "Esthercita" Salazar Mata 

## Aiheesta muualla
*
Kartena

**Kartena** on kauppala Kretingan kunnallispiirissä, Klaipėdan läänissä, Luoteis-Liettuassa lähellä Itämerta. Vuonna 2001 kylässä asui 2 176 asukasta.

## Lähteet

## Aiheesta muualla
Kūlupėnai

**Kūlupėnai** on kylä Kretingan kunnallispiirissä, Klaipėdan läänissä, Luoteis-Liettuassa lähellä Itämerta. Vuonna 2001 kylässä asui 1&nbsp;348 asukasta. 

## Lähteet
Kurmaičiai

**Kurmaičiai** on kylä Kretingan kunnallispiirissä, Klaipėdan läänissä, Länsi-Liettuassa lähellä Itämerta ja Latvian rajaa. Vuonna 2001 kylässä asui 805 asukasta. 

## Lähteet
Valkolakkilepinkäinen

**Valkolakkilepinkäinen** (*Eurocephalus anguitimens*) on lepinkäisten heimoon kuuluva varpuslintu.

## Levinneisyys
Valkolakkilepinkäistä tavataan Angolassa, Botswanassa, Mosambikissa, Namibiassa, Etelä-Afrikassa ja Zimbabwessa. Lajin kokonaispopulaatiota ei tiedetä, mutta raportit lajin yleisyydestä vaihtelevat harvinaisesta hyvin yleiseen. Valkolakkilepinkäinen on luokiteltu elinvoimaiseksi.

## Lisääntyminen
Valkolakkilepinkäinen pesii loka-marraskuussa. Se pesii ryhmissä, joissa yhtä pesivää paria auttaa 1–4 muuta yksilöä. Pesä rakennetaan puun oksalle, ja sen rakentamiseen osallistuvat ryhmän kaikki jäsenet. Pesivä naaras munii 2–5 munaa, joita se hautoo pääasiassa yksin. Ryhmän kaikki jäsenet huolehtivat poikasista, jotka jättävät pesän noin 19–20 päivän jälkeen.

## Ravinto
Valkolakkilepinkäinen käyttää ravinnokseen pääasiassa hyönteisiä. Joskus harvoin se voi syödä myös marjoja.

## Lähteet
Felix Kaspar

**Felix Kaspar** (14. tammikuuta 1915 Wien, Itävalta – 5. joulukuuta 2003 Bradenton, Florida, Yhdysvallat) oli itävaltalainen taitoluistelija, maailmanmestari ja olympiamitalisti. Hän sai miesten yksinluistelussa pronssia vuoden 1936 talviolympialaisissa Garmisch-Partenkirchenissä. Häntä pidettiin varhaisena ennakkosuosikkina vuoden 1940 olympiakultamitalia varten, mutta toinen maailmansota esti tämän toteutumisen.

Sodan jälkeen Kaspar asettui Kaliforniaan, jossa hän työskenteli valmentajana. Hänet otettiin vuonna 1998 World Figure Skating Hall of Fameen.

Kaspar voitti taitoluistelun maailmanmestaruuskilpailuissa kultamitalit vuosina 1937 ja 1938 ja sai lisäksi pronssin 1936. Euroopan-mestaruuskilpailuissa Kaspar saavutti 7. sijan 1934, hopeaa 1935, 4. sijan 1936, kultaa 1937 ja toisen kerran kultaa 1938.

## Lähteet
Maxi Herber

**Maxi Herber** (*Baier*; 8. lokakuuta 1920 München – 20. lokakuuta 2006 Garmisch-Partenkirchen) oli saksalainen taitoluistelija, olympiavoittaja ja maailmanmestari. Hän oli vuodesta 1941 naimisissa luisteluparinsa Ernst Baierin kanssa, mutta pari erosi vuonna 1964.

Herber aloitti pariluistelun vuonna 1934. Hän voitti pariluistelussa kultaa vuoden 1936 talviolympialaisissa Garmisch-Partenkirchenissä ja saavutti lisäksi neljä taitoluistelun maailman- (1936–1939), viisi Euroopan- (1935–1939) ja viisi Saksan-mestaruutta (1934–1936, 1938–1939).

Pian muutettuaan vanhainkotiin 2000 Herber piti siellä akvarellimaalaustensa näyttelyn. Hän kärsi vanhemmiten Parkinsonin taudista.

## Lähteet
Erik Pausin

**Erik Pausin** (18. huhtikuuta 1920 Wien – 1997) oli itävaltalainen taitoluistelija ja olympiamitalisti. Hän kilpaili vuoden 1936 talviolympialaisissa Garmisch-Partenkirchenissä ja sai siellä pariluistelussa hopeaa. Hän oli luisteluparinsa Ilse Pausinin veli.

Pausinit saavuttivat lisäksi taitoluistelun maailmanmestaruuskilpailuissa viisi hopeaa (1935–1939) ja Euroopan-mestaruuskilpailuissa kolme hopeaa (1937–1939).

## Lähteet
Manzoor Hussain Atif

**Manzoor Hussain Atif** (4. syyskuuta 1928 Gujrat – 8. joulukuuta 2008 Islamabad) oli pakistanilainen maahockeypelaaja ja olympiavoittaja. Hän kuului lajissa kultaa voittaneeseen joukkueeseen vuoden 1960 kesäolympialaisissa Roomassa ja sai siinä joukkueineen myös hopeaa sekä vuoden 1956 kesäolympialaisissa Melbournessa että vuoden 1964 kesäolympialaisissa Tokiossa. 

Myöhemmin Atif valmensi Pakistania olympialaisissa (1968, 1976, 1984) ja maailmanmestaruuskilpailuissa (1982). Hän loi sotilaallisen uran ja eteni prikaatinkenraaliksi. Hän toimi Pakistanin maahockeyliiton sihteerinä 11 vuotta ja Aasian maahockeyliiton sihteerinä 16 vuotta. Hän oli myös Kansainvälisen maahockeyliiton sääntölautakunnan puhemies.

## Lähteet
Marcel Perrot

**Marcel Perrot** (24. helmikuuta 1879 Vendôme – 16. heinäkuuta 1969 Deauville) oli ranskalainen miekkailija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa floretin joukkuekilpailussa ja sijoittui lisäksi floretin yksilökilpailussa 11. sijalle.

## Lähteet
Willem van Blijenburgh

**Willem Peter Hubert van Blijenburgh** (11. heinäkuuta 1881 Zwolle – 14. lokakuuta 1936 Bilthoven) oli alankomaalainen miekkailija ja kolminkertainen olympiamitalisti. Hän sai pronssia sekä kalvan että säilän joukkuekilpailussa vuoden 1912 kesäolympialaisissa Tukholmassa. Lisäksi hän sai pronssia säilän joukkuekilpailussa Antwerpenin kesäolympialaisissa 1920.

Blijenburgh toimi laivaston urheilukoulun johtajana Den Helderissä. Hän julkaisi useita kirjoja voimistelusta ja liikuntakasvatuksesta. Hän oli ensimmäinen filosofian tohtorin arvon liikuntakasvatuksessa saanut hollantilainen.

## Lähteet
Augustus Cootmans

**Augustus Cootmans** oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.

## Lähteet
Ezio Roselli

**Ezio Roselli** (8. joulukuuta 1896 La Spezia – 6. tammikuuta 1963 Genova) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuevoimistelussa. Lisäksi Roselli osallistui vuoden 1928 kesäolympialaisiin Amsterdamissa, jossa hän muun muassa jäi moniottelun yksilökilpailussa 58. sijalle ja joukkuevoimistelussa kuudenneksi.

## Lähteet
Volframikarbidi

**Volframikarbidi** (WC) on epäorgaaninen yhdiste ja volframin karbidi. Yhdiste on erittäin kovaa, minkä vuoksi sitä käytetään useissa eri teollisissa sovellutuksissa, kuten työkalujen terissä.

## Rakenne ja ominaisuudet
Volframikarbidi kuuluu niin kutsuttuihin välisijayhdisteisiin ja hiiliatomit sijaitsevat volframin metallihilan välisijoissa. Se on koostumukseltaan epästoikiometristä ja siitä tunnetaan muun muassa dikarbidi W2C, alkeiskopiltaan heksagonaalinen α-volframikarbidi ja yli 2&nbsp;530&nbsp;°C:n lämpötilassa kuutiollinen β-volframikarbidi. Volframikarbidi on hyvin kovaa ja häviää kovuudessa vain hieman timantille. Yhdiste ei liukene veteen eikä laimeisiin happoihin, mutta kuningasvesi tai typpihapon ja vetyfluoridin seos liuottavat sitä. Volframikarbidi on kemiallisesti suhteellisen reagoimatonta, mutta se reagoi fluorin kanssa huoneenlämpötilassa, kloorin kanssa 400&nbsp;°C:n lämpötilassa ja happi hapettaa sen volframitrioksidiksi yli 600&nbsp;°C :n lämpötilassa. Volframikarbidi johtaa hyvin sähköä.

## Valmistus ja käyttö

Volframikarbidia valmistetaan tyypillisesti kuumentamalla volframimetallia hienojakoisen hiilen kanssa 1&nbsp;400&ndash;2&nbsp;000&nbsp;°C:n lämpötilassa. Volframimetallin sijasta voidaan käyttää myös volframin yhdisteitä, kuten volframitrioksidia tai ammoniumparavolframaattia. Saatu tuote sulatetaan ja sintrataan sekä myydään esimerkiksi jauheina tai rakeina. Volframikarbidifilmejä valmistetaan kemiallisella kaasufaasipinnoitusmenetelmällä volframiheksakloridista, vedystä ja metaanista tai volframiheksabromidista, vedystä ja metanolista.
:W + C → WC
::WCl6 + H2 + CH4 → WC + 6 HCl

Kovuutensa, lämmönkestävyytensä ja kemiallisen reagoimattomuutensa vuoksi volframikarbidilla on useita käyttökohteita. Sitä käytetään kovametalliseoksina koboltin tai nikkelin kanssa työkalujen terien pinnoittamiseen, kaivosteollisuuden poranterien valmistuksessa, ydinvoimatekniikassa, kuulakärkikynissä ja renkaiden nastoissa.

## Lähteet
Thomas Vincent Cahill

**Thomas Vincent Cahill** (22. helmikuuta 1913 Bendigo – 16. huhtikuuta 1978) oli australialainen roomalaiskatolinen arkkipiispa. Hänet vihki papiksi Sandhurstin hiippakuntaan Giuseppe Palica 21. syyskuuta 1935. Hänet nimitettiin Cairnsin hiippakunnan johtoon 11. marraskuuta 1948, ja piispaksi vihkiminen seurasi 9. helmikuuta 1949. Pääkonsekraattorina toimi Norman Thomas Gilroy, jota avustivat Hugh Edward Ryan ja Bernard Denis Stewart. Cahill asetettiin virkaansa 27. maaliskuuta.

Cahill sai 13. huhtikuuta 1967 nimityksen Canberran ja Goulburnin arkkipiispaksi, jona hän toimi, kunnes kuoli 65-vuotiaana virassa. Hän osallistui Vatikaanin toiseen kirkolliskokoukseen.

## Lähteet
Paolo Salvi

**Luigi Paolo Salvi** (22. marraskuuta 1891 Albenga – 12. tammikuuta 1945 Saksa) oli italialainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.

Salvi kuoli Mauthausen-Gusenin keskitysleirillä toisen maailmansodan aikana.

## Lähteet
Preila

**Preila** on kylä Neringan kunnassa, Klaipėdan läänissä, Länsi-Liettuassa Itämeren rannalla, Kuurinkyntäällä lähellä Venäjän (Kaliningradin alue) rajaa. Vuonna 2001 kylässä asui 205 asukasta. 

## Lähteet
Hell’s Kitchen Suomi

**Hell’s Kitchen Suomi** oli suomalainen ruoka-aiheinen tositelevisiosarja, jossa 14 ammattikokkia kilpailivat kahtena joukkueena. Ohjelma perustui Gordon Ramsayn kehittämään kansainväliseen *[[Kauhukeittiö]]*-formaattiin. Sarjan ensimmäinen jakso esitettiin MTV3-kanavalla 20. syyskuuta 2013.

Sarjassa keittiöpäällikkönä toimi Sauli Kemppainen. *[[Top Chef Suomi|Top Chefin]]* vuoden 2013 voittaja Kira Weckman toimi ruokatuotannon tukena.. Ruokatuottajana ja Kemppaisen oikeana kätenä toimi keittiömestari ja ruokatuotannon lehtori Tero Laukkanen . Ohjelma kuvattiin heinäkuussa 2013.

Kilpailun voitti turkulainen keittiömestari Erik Mansikka.

## Kilpailijat
Kaikki 14 kilpailijaa jaetaan kahteen joukkueeseen, punaiseen ja siniseen. Aluksi naiset muodostivat punaisen joukkueen ja miehet sinisen. Neljännessä jaksossa joukkueiden kokoonpanoja sekoitettiin. Seitsemännessä jaksossa Sarah siirrettiin siniseen joukkueeseen. Jokaisen jakson lopussa joukkueiden kilpailijat valitsevat joukkueensa 2 kilpailijaa pudotukseen, jonka jälkeen kerrotaan perustelut keittiöpäällikölle. Sauli kysyy jokaiselta pudotukseen joutuneelta kilpailijalta syyn jäädä kilpailuun. Sen jälkeen hän valitsee toisen kilpailijan pudotettavaksi kilpailusta. Kahdeksannesta jaksosta eteenpäin joukkueet yhdistettiin yhdeksi, mustaksi joukkueeksi, jossa jokainen kilpailee yksilönä.

## Jaksot

## Lähteet
Švėkšna

**Švėkšna** on kauppala Länsi-Liettuassa, Klaipėdan läänissä, Šilutėn kunnallispiirissä, lähellä Itämeren rannikkoa. Vuonna 2001 kauppalassa asui 2 053 asukasta. Švėkšna sijaitsee 21 kilometriä koilliseen Šilutėsta. Kauppalan länsipuolella virtaa Švėkšnalė-joki.

Švėkšnassa on muiden muassa psykiatrinen sairaala, terveyskeskus, apteekki, useita kouluja, päiväkoti, vapaa-ajan keskus, kirjasto, museo, kaksi kirkkoa, seurakunnan hoitokoti, postiasema, poliisiasema ja paloasema. 

Švėkšna mainitaan ensimmäisen kerran 1300-luvulla. Asutuskeskuksen on oletettu saaneen alkunsa Melnon sopimuksen jälkeen vuonna 1422, kun Saksalaisen ritarikunnan uhka oli väistynyt. 1800-luvulla kauppalan maat olivat Plater-nimisen suvun hallussa. 1800-luvun lopulla Liettuan lehdistökiellon aikana Švėkšna oli yksi tärkeimmistä jakeluväylistä kuljettaa liettualaista kirjallisuutta muualle. 

## Lähteet
 

## Aiheesta muualla

*Kauppalan sivusto